open-index/open-wikipedia-markdown huggingface dataset:
Oosterhuzen (Apeldoorne)

**Oosterhuzen** (Nederlands: *Oosterhuizen*) is n buurtschap in de gemeente Apeldoorne, in de Nederlandse provinsie Gelderland. Oosterhuzen hef 850 inwoners.

Oosterhuzen ligt ten zujen van de stad Apeldoorne en ten zuudoosten van t darp Lieren. t Ligt an t Apeldoorns Kanaal, tussen t Veluwemassief en de Iesselvallei. Oosterhuzen hef n eigen darpsraod en openbaore basisschole.

Drekt ten zujen van Oosterhuzen ligt n stark bebost gebied, mar t gebied drekt umme de darpskern hen hef n landelik karakter. In de loop van de twintigste eeuw is de kern merakels egruuid, mar t hef nog veule karakteristieke boerderiejen en weidse bebouwing. Op de plaatsnaamborden wordt de plaatse betiteld as *Een kern met pit*. Disse stelling proberen ze waor te maken mit onder meer de jaorlikse grote karmisse in t darp en de fietsvierdaagse in de zommermaonden. An t kanaal steet restaurant de Prinsehove.

n Opvallend kenmark van t darp is t amfitheater. Dit is net as t darp zelf niet al te groot en hef n paor honderd zitplaatsen. t Amfitheater ligt in t harte van t ouwe gehucht, in n uutegraven kule. Naost t amfitheater steet t darpshuus. Dit is n ouwe schole mit an-ebouwd huus van de toemaolige bovenmeister.

## Geschiedenisse
De plaatse wordden veur t eerst vermeld in 1235 als *Osterhuzen*. Op de oudst bewaorde kaarte van de Veluwe, die in 1557 emaakt is, steet de plaatse vermeld as *Oisterrhuze*.

In 1858 is begunnen mit t graven van t zujelike deel van t Apeldoorns Kanaal, dit is in 1868 voltooid. t Kanaal is egraven langes de oostkante van de al bestaonde weg van Apeldoorne naor Dieren. Ten westen van disse weg, die noe "Kanaal Zuud" heet, lag Oosterhuzen. t Kanaal is egraven veur de scheepvaort um handel en industrie in Apeldoorne te bevorderen en ok Oosterhuzen dee hier zien veurdeel mee. De kurkfabriek was één van de bedrieven die zich vestigden an t kanaal bie Oosterhuzen.

## Darpshuus Oosterhuzen
t In 1901 ebouwden darpshuus is zo as veulen zeggen t kloppende harte van t aktieve darp. t Zit in de ouwe schole. De hele waeke wordt der in de gymzaol, die in t darpshuus zit, edanst, ebiljart, esjoeld en evolleybald. t Darpshuus is ok jaorliks t middelpunt van n rommelmarkt, n fietsvierdaagse, n biljarttoernooi, n klootschiettoernooi en n fietstocht op Hemelvaortsdag. Ok wordt t darpshuus as vergaderruumte gebruukt deur de darpsraod.

Sinds 2 september steet der n niej biegebouw achter t darpshuus mit de name *’t Oosterhuisje*, dit wordt naost de Peuterspeulzaol ok gebruukt as rippetisieruumte deur de Muziekamusementsvereniging Mondolia en t *Oosterhuzens Dialektkoor*.

## Uutgaonde verwiezing
* Darpsraod Oosterhuzen
Oosterhuzen

**Oosterhuzen** kan verwiezen naor:
* Oosterhuzen (Apeldoorne) - n buurtschap in de gemeente Apeldoorne
* Oosterhuzen (Beem) - de name veur n antal verspreide boerderiejen in de Oostpolder in de gemeente Beem
* Oosterhuzen (De Marne) - n streek in de gemeente De Marne in t noordwesten van de provinsie Groningen
* Oosterhuzen (Loppersom) - n streek in de gemeente Loppersum in de provinsie Groningen
Weuste Hoeve

**Weuste Hoeve** (Nederlands: *Woeste Hoeve*) is n gehucht in de gemeente Apeldoorn, in de Nederlandse provinsie Gelderland. De buurtschap besteet uut n restaurant, n hotel en n paor huzen.

## Geschiedenis
Weuste Hoeve is ontstaon op t kruuspunt van de ouwe Hanzeweg van Arem naor Deventer en de hessenweg van Steenderen naor Barreveld.

Daor wordde al in de middeleeuwen n uutspanning ebouwd, waor later n gehucht "op Weust Hoef" gruuide. Van t gehucht is noe zowat niks meer over, mar de uutspanning, herbouwd in 1771 naodat de ouwe harbarg of-ebrand was, steet der nog.

Die brand was an-estoken deur n zekere Garrit. Garrit was verliefd op t deerntjen waor zien bruur mee trouwde. Tiejens de huweliksnacht stak ie heur huus in brand, waordeur t karsvarse bruudspaor levend verbrandde. Garrit wordde al gauw deur justisie op-epakt, mar toch wort der tot op heden nog beweerd da'j in duustere nachten der een mit n vuurkist deur de bossen zien dwaolen kunt. Ze numen hum *Gluuiende Garrit*.

## Vorstelik bezuuk
In 1811 verbleef keizer Napoleon Bonaparte hier mit Marie Louise. Ok koning Willem III bezocht de harbarg vaak, op deurreis naor paleis t Loo.

## Uutspraok
Uutspraok in Weuste Hoeve: [(də) vustə huvə]
Hemmelvoart

**Hemmelvoart** is nen kristeliken feestdag woarop as vierd wörd at Jezus Kristus noar den hemmel opsteeg. Dit zol 40 deag noa zienen dood en weeropstaand plaatsvunden hebben. Kristenen viert dit aait op nen doonderdag, 10 deag veur Peenksteren.

Völ kristeliken goat op dizzen dag noar de keark um bie nen mis of deenst te ween.

Annere leu vat den dag an um noar festivals te goan of um te dauwtrappen.
Saks (woapen)

Nen **Saks**, **sax** of **seax** (In et Ooldengels ook *hadseax*, *seaxe*, *scramaseax*, *scramsax* en in et Latien: *sachsum*) is een mes, stek- en houwwoapen. Nen saks kan maakt wean van koolstofstoal en damaststoal. Met nen saks duudt arkeologen grote messen dee't kearls tusken et 5e en 11de joarhoonderd bie zik hadden van Ierlaand, skandinavië töt Noord-Italië. Den oolden germaansen stam de Saksen daankt öaren naam an dit woapen.

Der was neet echt ne vaste grötte vuur den saks, mer meestal was et lemmet tusken de 40 en 80&nbsp;cm laank. Regelmoatig wör den haandgreep keunstig versierd.
Oold-Beierlaand (gemeente)

**Oold-Beierlaand** (Hollaands: *Oud-Beijerland*) is ne vroggere gemeente in de Nederlaandse proveensie Zuud-Hollaand. Der wont 23.683 leu op ne vlakte van 19,61 km². De gemeente is neumd noar zinne heuwdplaatse: et doarp Oold-Beierlaand. In de gemeente lignt wiedters nog de kerne Greup, Vuurbaken en Zinkweg.

Oold-Beierlaand is ne boerengemeente. De meeste inwonners van et doarp woarket oawer vear. Toch is et een middelpeunt van de strekke. Et ligt an et Spui en an den Oolden Maas. Doarnöast hef et nen jachthawen. In de gemeente wont beheurlik wat gerefformeerden.
Oold-Beierlaand

**Oold-Beierlaand** kan meardere dingen anduden:

* Oold-Beierlaand (gemeente) - ne gemeente in de Nederlaandse proveensie Zuud-Hollaand.
* Oold-Beierlaand (doarp) - Een doarp in de lieknamige Zuud-Hollaandse gemeente.
De Haere

**De Haere** is n buurtschap in de gemeente Apeldoorne, in de Nederlandse provinsie Gelderland. t Ligt ten noorden van de stad Apeldoorne tussen Wenum-Wiesel en Vaossen in.

In De Haere he'j n groot kiekkastekamp en n veurmaolig bedrieventerrein. 

## Uutgaonde verwiezing
Hoog Buurlo

**Hoog Buurlo** is n gehucht in de gemeente Apeldoorne, in de Nederlandse  provinsie Gelderland. t Ligt ten westen van de stad Apeldoorne en iets ten oosten van Radio Kootwiek.

## Geschiedenisse
Hoog Buurlo is n ouwe landbouwenklave in t midden van de bossen en de Hoog Buurlose Heed.

Eeuwenlank wordden hier op de zelfde maniere eboerd, die ezien wordt as n veurbeeld van de potstalkultuur. Akkerbouw, t houwen van schaopen en t hakken van ekenhout (de looizuur uut ekenschellen gebruukten ze in de leerlooierieje) zörgden veur de neudige inkomsten.

De akkers en schaopendriften kommen nog altied veur. Ok hef t gebied dat Hoog Buurlo enuumd wordt nog de zelfde vörm as drie eeuwen elejen: roewweg n sirkelvörm, umringd deur beukelaonen. Sinds 2009 hef Hoog Buurlo n nieje schaopschot. De menselike bewoning besteet uut twee veurmaolige boerderietjes en drie inwoners.

## Etymologie
De name (Hoog) Buurlo kömp al in de 9e eeuw veur en is n samenstelling van *bur* (kleine woning) en *lo* (bos).

## Beheer
Staotsbosbeheer is op t moment de beheerder van Hoog Buurlo en probeert de kultuurhistoriese elementen die t darp rieke is te verstarken en vörm te geven deur onder meer ouwe wildwallen en schaopendriften te herbouwen of te herstellen. Ok wordt ewarkt an herstel van t ekenhakhout. n Boerderieje in Hoog Buurlo waorin tussen 1980 en 2007 örgelkonserten egeven wordden deur de toemaolige bewoner, wordt daor noe weer veur gebruukt.

## Recreatie
Der bint verschillende wandelroutes en rustplaatsen an-elegd, waormee daggiesmensen naor t gebied etrökken worden. Op 18 juni 2009 is t herbouwden Hoog Buurlo offisieel 'los' edaon.

## Referensies


## Uutgaonde verwiezing
* Webstee over Hoog Buurlo
Grunendaal

**Grunendaal** (Nederlands: *Groenendaal*) is n gehucht en natuurgebied in de gemeente Apeldoorne, in de Nederlandse provinsie Gelderland.

Grunendaal is t meest zujelike punt van de gemeente Apeldoorne en ligt in-eklemd tussen de A50 en natuurgebied de Loenermark. De woonkern hef één straote, mit de name Grunendaal, die administratief onder t 6 kilometer noordoosteliker elegen Loenen völt. Der staon zes huzen en n landgoed mar ok sleurhuttenpark. Hoewel t gehucht pal naost de snelweg ligt, ku'j t mit de auto alleen via n lange umweg bereiken. Wel liggen der an weerskanten van de A50 in- en uutritten veur liendebushalten veur Grunendaal, mar die alleen gebruukt kunnen worden as de spitsstroken esloten bint. Tiejens de spitsuren riejen der pendelbussen op de prelleweg.

Grunendaal was in de 20e eeuw veural n landbouwenklave. In 1993 wordden t zujelike gedeelte van t akkergebied (60 bunder) an-ekocht deur de Vereniging Natuurmonumenten. In t begin mos t nog gebruukt worden veur de landbouw, mar tussen 1998 en 1999 wordden de rikkige vortehaald (in verband mit onderzuuk naor interaksies tussen verschillende diersoorten is t in fases edaon), waordeur Schotse hooglanders en andere wildsoorten uut de angrenzende gebiejen Loenermark en Imbosch t konnen begrezen. De noordelike landbouwenklave (83 bunder) is in 2002 van de pachter ekocht deur t *Bureau Beheer Landbouwgronden*, die t weer deurverkocht an Natuurmonumenten. Hiermee is ok dit terrein deel eworden van de natuurlike eenheid Veluwezeum.

## Uutgaonde verwiezing
Stoal

**Stoal** is ne samensmeelting van iezer en kollen. Meestentieds hef stoal zo weanig kollen of aandere anvulstoffen zo as chroom in (vake meender as 1,9%), det et vervörmd worden kan as et hete maakt wörd. Hierduur is stoal wat aanders as geetiezer, wat mear kollen inhef. Et gef völle soorten stoal, met allemoal ne kenmaarkende samenstelling van disse beaide ellemeanten.

Umdet et in völle vörme götten worden kan, wörd et völle broekt in den bouw van huuze, skepe en aandere toopassingen. Duur de kollen krig stoal ne grote trektstaarkte en hardighead.

Oawer de hele wearld wörd der alle joaren um en noabie de 900 miljoen ton an stoal maakt.
Poapendrecht

**Poapendrecht** (Nederlaands: *Papendrecht*) is ne plaatse en gemeente in de Nederlaandse proveensie Zuud-Hollaand. Der wont 32.177 leu op ne vlakte van 10,77 km² (met 1,30 km² water). Der ligt binnen de Poapendrechtse greanzen wiedters ginne aandere plaatsen.

Poapendrecht wörd vuur et eerste neumd in een geskrift oet 1105. Noa 1277 wör der nen diek um den weard legd. Doarbie gröaiden vanzelfs een doarp. Töt 1816 heurden Poapendrecht an oadelike families. Pas doarnoa kreeg et nen egenen gemeenteroad. Pas noa de zestiger joaren van et 20ste joarhoonderd vung et doarp an echt hard te gröaien. Doarduur hef et doarp non nen steadeliken anblik.
Gerritsflesch

**Gerritsflesch** is n gehucht in de gemeente Apeldoorn, in de Nederlaandse provinsie Gelderlaand. t Maokte tot 1966 deel uut van de gemeente Barreveld en ligt op n uutgestrekte heedvlakte in de umgeving van t veurmaolige zendstasion Radio Kootwiek. t Gehucht ligt an de Gerritsflesweg ten zujen van de plaots Radio Kootwiek.

In Gerritsflesch wonen 29 minsen, van weel de meesten de achternaom Bos hen. Disse inwoners bin zowat allemaol an mekaor verwaant. Vrogger stingen der in t gehucht nog twee boerderiejen en n meul, maor die bin in de loop der tied verdwenen.

t Plaotsjen het zien naom te danken an n kortbie elegen vennetjen, dat "Gerritsflesch" eneumd wort (n ouwere naom was "Gardersche Flesch"; inwoners van Radio Kootwiek han t over 't meertjen') en dat bekendstaot um zien biezoendere waoterflora en -fauna. t Ven kon as natuurmonument jaorenlang rekreatief gebruukt worren, totdat Staotsbosbeheer in 1929 de boel ofsleut, vanwege de roendslingerende vulles en umdat t umliggende greun al verscheie keren vertestewierd wier. Tegenswoordig ma'j t meer Gerritsflesch alleen bie hoge uutzoendering bezeuken, alleen veur uutstapjes. De Gerritsflesch valt binnen t militaere oefenterrein Harskamp.

De meeste huzen in Gerritsflesch bin zoender vergunning ebouwd. De overheid hef de bouw achterof elegaliseerd. Tot begin 21e eeuw was der ok n kämping, die verdwienen mos toe t gebied deur Staotsbosbeheer as beschaarmd natuurgebied in ere hersteld wier. In 2002, t leste jaor waorin de kämping besting, waren der n reeks sleurhutbraanden.

## Referensies
Wat Aans

**Wat Aans** is een  hiphop-koppel oet et Nederlaandse Grönningen. Ze doot rappen in et Grönnings. Ze bestoat seend 2008. De rappers neumt zik Ingewikkeld en Beunhaas.

In 2013 hulp Wat Aans met ne aksie um de Grönningse jeugd an et stemmen te kriegen bie de Verkiezingen. Dit deden ze met öar nommer "Nait Stemmen, Nait soezen". Mer de meeste opmaark kregen ze in 2015 met "Proat toch Grunnegs met mie", ne Grönningstalige versie "Parijs", wat nen Nederlaandsen zommerhit was van den Surinaams-Nederlaandsen reggaeartiest Kenny B.

In 2019 hebt ze et album  oetebracht.
Hollands Kroon

**Hollands Kroon** is n Nederlandse gemeente in de provinsie Noord-Holland.

De gemeente Hollands Kroon leit in de Kop van Noord-Holland en is oenderdeel van de samenwarkingsregio de Noordkop. t Gemeentehuus van Hollands Kroon staot in Anna Paulowna.

## Ontstaon van de gemeente
De gemeente ontstung op 1 jannewaori 2012 bie de fusie van de gemeenten Wieringen, Wieringermeer, Anna Paulowna en Niedarp. Op 13 september 2011 stemde de Eerste Kamer in mit de fusiegemeente waordeur de gemeente daodwarkelik zou ontstaon. Op 23 november 2011 keuzen de inwoeners van de vier gemeenten de gemeenteraod van Hollands Kroon.

## Naamgeving van de fusiegemeente
De eerste warknaam van de fusiegemeente was *Amstelmeer*, ze neumde t zo umdat drie van de vier gemeenten an dit gelieknamige meer liggen. Ze besleuten uuteindelik n wedstried uut te schrieven oender de inwoeners veur t bedenken van n gemeentenaam. Op 27 april 2010 wordde de naam Hollands Kroon bekendemaakt naodat inwoeners veurstellen veur de naamgeving in-estuurd han. De naam komt overeen mit die van t veurmaolige waoterschap Hollands Kroon dat in 1994 uut n fusie was ontstaon en in 2003 in t Hoogheemraodschap Hollands Noorderkwartier is op-egaon.

## Plaotsen binnen de gemeente

## Angrenzende gemeenten
Laoren

**Laoren** of **Loaren** kan verwiezen naor:
*Laoren (Noord-Holland) - ne plaatse en gemeente in Noord-Holland
*Noordloaren, Midlaoren en/of Zuudlaoren, respektievelik in de provinsies Groningen en Drenthe

## Zie oek
*Laorne - ne plaatse in de Gelderse gemeente Lochem
Schinnen

Schinnen kan verwiezen naor:
*Schinnen (gemeente) - n Limburgse gemeente
*Schinnen (plaotse) - n plaotse in die gemeente
Wilp-Achterhoek

**Wilp-Achterhoek** is n darp in de gemeente Voorst, in de Nederlandse provinsie Gelderland), naost de snelweg A1. t Is n kleine landelike kern mit ongeveer 500 inwoners, die veural in t butengebied buten t darp woont.

Bie t darp, an de aoverkante van de A1, steet n grote ofvalverwarkingslokasie van Attero.

Wilp-Achterhoek ontstong in de 19e eeuw.
Bussloo (plaatse)

**Bussloo** is n darp in de gemeente Voorst in de Nederlandse provinsie Gelderland. t Hef ongeveer 170 inwoners. t Darp is veural bekend van de rekreasieplasse Bussloo.

De buurtschap wörd in 1794 vermeld as *Boslo* en in 1808 as *Bussloo* zo as t noe eschreven wörd. t Was ok de name van n adellik huus (havezate) en biebeheurend landgoed dat deur huwelik in 1775 van Th. O. van Dorth tot Medler, vrouwe van Bussloo (1757-1795) in de familie *Van Wijnbergen* kwam en töt 1994 in die familie ebleven is.

t Weer n darp toe J.W.A. baron van Wijnbergen, heer van Bussloo (1779-1849) der in 1818 n katholieke karke mit pastorieje liet bouwen. Bussloo is umringd deur staotige bomelaonen, bossen, velden en historiese boerderiejen van onder meer t landgoed De Poll. Verder is der n volkssterrenwacht en n veurmaolig mobilisasiekomplex.

In t rekreasiegebied Bussloo vi'j ok saunakomplex Thermen Bussloo.
Bussloo

Bussloo kan verwiezen naor:
*Bussloo (plaatse) - n plaatse in de gemeente Voorst
*Bussloo (rekreasieplasse) - n rekreasieplasse in de plaatse Bussloo
Niebroek

**Niebroek** (Nederlands: *Nijbroek*) is n darp in de gemeente Voorst in de Nederlandse provinsie Gelderland. t Ligt tussen de Veluwe en de Iessel an de Niebroekerweterink in de Niebroekerpolder. t Darp hef mit t butengebied derbie zo'n 700 inwoners.

De Niebroekerpolder was nao de ontginning n richterambt. In de Franse tied veranderde t richterambt in n gemeente die op 1 jannewaori 1818 bie de gemeente Voorst edaon is.

## Geschiedenisse
In 1328 gaf graaf Reinald III van Gelre toestemming an *Johannes Verenbartensoen* en *Martijn Willems* um n grote moerassige wildernisse tussen de Veluwe en de Iessel te ontginnen. Hee gaf daorbie an dat t gebied 'Niebroeck' mos gaon heten. t Natte broekgebied dat veural uut rivierklei bestong wier ontgunnen volgens t verkavelingspatrone van n veenontginning. Niebroek wier n polder deur t anleggen van de Baekendiek, de Veluwsediek, de Kadiek, de Zeediek en de Vloeddiek. Enkele van zuud naor noord stromemde weteringen zörgden veur de ofvoer van kwel- en hemelwater dat kortbie Hattem in de Iessel eloosd wier. De dieken en weteringen zörgden der ok veur dat t gebied toegankelik was.   

Kenmarkend bint nog altied kavels die haoks op mekare staon, watergangen en wegen. Boerderiejen gingen langes de an-elegden dieken bouwen, vake op pollen. An de Middendiek, die veural veur de ontsluting an-elegd was, wier n karke ebouwd en ontstong de darpskern van Niebroek. De gronden van de polder bint veurnamelik in gebruuk as gresland veur de melkveeholderieje. De haegen die vrogger massaal an-eplant wieren en as veekering dienden bint nao 1900 grotendeels verdwenen.

## De muuite weerd um te bekieken
An de Vloeddiek ten noorden van t darp he'j n uutweteringsslusien van kort nao 1328. t Verkeerden in vervallen staot en wier daorumme nao bouwkundig onderzuuk in 1990 weer helemaole op-eknapt. De natuurstenen duker mit holten valschut is, ezien de laeftied, meugelik uniek in Nederland. t Darpskärksien stamt ok uut de 14e eeuw, in t gebouw bint muurschilderingen beweerd ebleven. n Antal grote negentiende-eeuwse herenboerderiejen rond t darp staon eregistreerd as gemeentelik monument of rieksmonument.

## Foto-uutstalling

Bijvank Middeldijk 63 Nijbroek.jpg|Boerderieje *De Bijvanck* uut 1898
Dorpsgezicht met zuidzijde van de kerk op de achtergrond - Nijbroek - 20400412 - RCE.jpg|Niebroek in 1968
Aanzicht (1752) - Nijbroek - 20166287 - RCE.jpg|Boerderieje uut 1752 (foto 1967)
Nijbroek, de Hervormde kerk RM38058 positie1 foto4 2013-08-01 14.01.jpg|Hervörmde karke
Appen (Nederland)

**Appen** is n buurtschap in de gemeente Voorst, in de Nederlandse provinsie Gelderland. t Ligt ten zuudwesten van Gietel en ten noordwesten van Voorst. Appen besteet uut n weg: de *Appenseweg*. De buurtschap besteet veural uut boerderiejen. Ten oosten van Appen liggen de kolken t Juffersgat en de Zwarte Kolke. Ten zuden van Appen ligt de Voorster Baeke. Tussen Appen en Klarenbeek liggen bossen die eigendom bint van Landgoed Baekzicht en Natuurmonumenten. Deur t Appensebos löp n middeleeuws diekien en der liggen grafheuvels.
Appen

**Appen** kan verwiezen naor:
* Appen (Nederland) - n buurtschap in de Gelderse gemeente Voorst
* Appen (Duutsland) - n gemeente in de Duutse deelstaot Sleeswiek-Holstein
* n berichien sturen mit WhatsApp
Pienakker-Nootdoarp

**Pienakker-Nootdoarp** (Nederlaands: *Pijnacker-Nootdorp*) is ne gemeente in de Nederlaandse proveensie Zuud-Hollaand. Der wont 51.148 leu (1 mei 2014, welle: CBS) op ne vlakte van 38,60 km² (met 0,95 km² water). De gemeente heurt bie de stadsstrekke Haaglaanden en de Metropoolstrekke Rotterdam-Den Haag. De gemeente is ontstoan duurdet in 2002 de oolde gemeentes Pienakker en Nootdoarp bie mekaar gungen.

In de gemeente ligt de kernen Delfgaauw, Nootdoarp en Pienakker. De boerskop Oolde Leede wörd bie Delfgaauw bie an erekkend en de boerskop Vlielaand bie de kern Pienakker. et roadhoes steet in Pienakker.

De gemeente is de leste tied fleenk an et oetbreaden en ze verwochtet at der met een antal joar 65.000 leu zöalt wonnen. Doarvuur hebt ze de wieken Ypenborg, Pienakker Zuud en Emerald ebouwd.
Wilp

**Wilp** is t oldste diekdarp van Nederland. t Ligt an de Iessel in de Nederlandse provinsie Gelderland. Wilp is t oldste darp van de gemeente Voorst en één van de oldste darpen van Nederland: t eerste karkgebouw is hier umstreeks 765 esticht deur de Angelsaksiese missionaris Liafwin, baeter bekend as Lebuïnus. Wilp had in 2015 ongeveer 2.515 inwoners.

Op 1 jannewaori 1812 wier Wilp van Voorst of-esplitst as n zelfstandige gemeente die op 1 jannewaori 1818 weer mit de gemeente Voorst samenging.

Rondumme t darp Wilp liggen verschillende landgoederen. Op één van die landgoederen, bie t veurmaolige kasteel de Lathmer, he'j n zörgsentrum veur mensen mit n verstandelike beparking, dat tegenswoordig deel uutmaakt van de stichting *Zozijn*.

De kleraozieketen Piet Zoomers hef zien oorsprong in Wilp. In Wilp zit onder andere t heufdkantoor van disse keten.

## Wandelroutes
Wilp is ligt an de Europese wandelroute E11, die baeter bekend steet as t *Marskramerpad*. De route kömp vanof t buurtschap Gietel, löp aover de Iesseldiek langes de bebouwde komme en vervolgt via de uterweerden richting De Wörp en Daeventer.

## Uutgaonde verwiezingen
Teuge

**Teuge** is n darp in de Nederlandse provinsie Gelderland. t Darp ligt tussen Apeldoorne en Twelle in en maakt deel uut van de gemeente Voorst; der woont ongeveer 800 mensen. Teuge ligt an de N344. Naost landbouw en veeholderieje bint rekreasie en toerisme van groot belang.

Teuge is veural bekend vanwaegen t *internasionale vliegveld Teuge*. Hier he'j onder andere t Nasionaal Parasentrum Teuge en Vliegklub Teuge.

t Darp ligt in de Iesselvallei, op de Veluwe en an de rand van Salland. Dit is n gebied mit n landelik karakter. Jaorliks kommen duzenden mensen t per fietse verkennen. Ok t vliegveld trekt völle daggiesmensen. Teuge ligt niet verre van de staeden Apeldoorne, Daeventer en Zutfent.

## Stasion
Teuge had vrogger n eigen treinstasion, stasion Teuge. t Wier in 1887 in gebruuk enaomen en is in 1935 eslaoten. t Spoorwachtershusien steet der nog en is enkele jaoren eleden weer helemaole op-eknapt. t Olde stasionsgebouw mit perron "Het hoge vonder" is in 1950 of-ebraoken.

## Belangrieke gebeurtenissen
Op 2 augustus 1945 zetten prinses Juliana en heur deerns Beatrix, Irene en Margriet op vliegveld Teuge veur t eerst nao de Tweede Weerldoorlog voet op Nederlandse baodem. Ze wieren of-ehaald deur prins Bernhard.
Ter herinnering hieran is der op 7 september 1985 n monument van de beeldhouwer Harry Meek onthuld deur prinses Margriet.

## Boken aover Teuge
* *Teuge "op den Toega" Teuge toen en nu*, deur J.J. Speelziek, 1980
* *Van op den Toega naar Teuge*, deur J.J. Speelziek, 1990f

## Referensies
De Wiek

**De Wiek** kan verwiezen naor:
*De Wiek (Drenthe) - n dörp in de Draentse gemiente De Wolden
*De Wiek (Grunnen) - n dörp in de Grunnigse gemainte Grodegast
*De Wiek (Voorst) - n darp in de Gelderse gemeente Voorst
Ridderkarke

**Ridderkarke** (Hollaands: *Ridderkerk*) is een gemiente in de Nederlaandse proveensie Zuud-Hollaand. Et ligt op et eilaand Iesselmoonde, met een klein stukkie op et subeilaand Zwiendrechtsen Weard. Der woont 45.048 luu op ne vlakte van 25,32 km². De gemeente heurt bie de Stadsstrekke Rotterdam en de Metropoolstrekke Rotterdam-Den Haag. Bie Ridderkarke lig een drok verkeerspunte (de 'Riddersteare') van de riekswegen A15 en A16. In Ridderkarke lig ook de körtste snelwegge van Nederlaand: de A38, die 1,5 km lange is.

## Kernen
In de gemiente ligt nöast Ridderkarke ook nog aandere kernen.

* Bolnes
* Slikkerveer
* Oostendam
* Riesoord
Duustervoorde

**Duustervoorde** (Nederlands: *Duistervoorde*) is n buurtschap in de gemeente Voorst, in de Nederlandse provinsie Gelderland. De buurtschap maakt deel uut van t darp Twelle en ligt in t zuudwesten dervan. In de wiek steet de neogotiese Sunt-Martinuskarke.

Duustervoorde hef tussen de 1000 en 2000 inwoners.
Gietel

**Gietel** (Nederlands: *Gietelo*) is n buurtschap in de gemeente Voorst, in de Nederlandse provinsie Gelderland. t Ligt tussen Wilp en Voorst in, ten zuden van Bussloo.

In Gietel kommen de N345 en de N790 samen in n rotonde. t Meest opmarkelike gebouw is woonservicekomplex 'De Nieuwenhof'.

Vanof de buurtschap vörmt de Niejenbaekseweg de toegangsweg naor t ongeveer twee kilometer oosteliker elaegen kasteel Niejenbaeke.

## Vrieje tied
Deur Gietel löp de Europese wandelroute E11, die plaatselik baeter bekend steet as t *Marskramerpad*. De route kömp vanuut Klarenbeek en vervolgt nao Gietel via de Iesseldiek richting Wilp.
Klein Amsterdam

**Klein Amsterdam** is n buurtschap in de gemeente Voorst, in de Nederlandse provinsie Gelderland. t Ligt in t zuden van de gemeente tussen Klarenbeek en Zutfent in.
Posterenk

**Posterenk** is n buurtschap in de gemeente Voorst, in de Nederlandse provinsie Gelderland. t Ligt drie kilometer ten zuden van Twelle, en kortbie rekreasieplasse Bussloo dat ten noorden ligt.

In Posterenk steet een van de oldste stellingmölles van Oost-Nederland, de Wilpermölle.
Sepp Blatter

**Joseph "Sepp" Blatter** (10 meart 1936) is nen Zwitsersen vootbalbesteursman. Hee is den achtsten en hudigen vuurzitter van den internasjonalen vootbalboond FIFA (Fédération Internationale de Football Association).

Hee wör in 1998 ekeuzen as opvolger van João Havelange. In 2002, 2007 en 2011 wör he herkeuzen. Ook in 2015 steet he wier kandidaat. Zinne kandidatuur wörd umgewen met verskillende umkeuperieje-skandalen.
Umkeuperieje

**Umkeuperieje** is nen vörm van corruptie. Nen umkeuper probeert biej stemrondes of verkiezingen te winnen of zien zin duur te driewen, duur stemmers geld of mooie baantjes te beloaven as ze in zien vuurdeel stemt. Umkeuperieje wördt ezeen as verkeerd, umdat et de earlikheid en geleufweardigheid van stemrondes ontkracht. 

Umkeuperieje is vake een teken at et der in een land neet best vuursteet met de knippe. Oarme en earlike leu komt doarduur neet wieder in et leawen, terwiel as leu met centen (en criminelen) op de beste steas bliewt zitten. Et is ook neet best vuur et vertrouwen in de oprechtheid van politie en rechters. As dee ja net zo makkelik metkuiert of de ogene dichte kniept a'j ze wat centen in de hande drukket, kö'j der neet völle van op an a'j ze tegen oe hebt. Dan wint denne met ne dikkere knippe et altied. Zo ontsteet ne krange situatie: iej mut der wal an metdoon, anders zin iej oezelf te gek of.
Spekhoek

**Spekhoek** is n buurtschap in de gemeente Voorst, in de Nederlandse provinsie Gelderland. t Ligt tussen Terwolde en Twelle in, ongeveer anderhalve kilometer ten zuudoosten van De Wiek.
De Vechte

**De Vecht** (Nederlands: *De Vecht*) is n buurtschap in de gemeente Voorst, in de Nederlandse provinsie Gelderland. De Vecht hef ongeveer 150 inwoners en ligt an de Grote Weterink, halverwaegen Apeldoorne en Terwolde, in n landelike umgeving.

t Darp hef onder meer twee karken (de veurmaolig rooms-katholieke Antoniuskarke en n griffemeerde gemeente), n kafee, n maneezje en de monumentale hoeve *Avervoorde*.
De Wiek (Voorst)

**De Wiek** (Nederlands: *De Wijk*) is n buurtschap in de gemeente Voorst, in de Nederlandse provinsie Gelderland. t Maakt deel uut van Terwolde en ligt tussen de kern van Terwolde en Twelle kortbie de rivier de Iessel.

De buurtschap is ontstaon op t veurmaolige landgoed *de Wiek*, ok wel *Wiekskamp* eneumd. Toe ze van t landgoed of mossen wier langes de Wiekseweg de grond in kleine kavels verkocht waor ze woningen op bouwden.

Op De Wiek steet *De Ooievaar*, de korenmölle van Terwolde en Pniël, n karkgebouwtjen uut 1903 dat in gebruuk is as woonhuus.
De Karre

**De Karre** (Nederlands: *De Kar*) is n buurtschap in de Nederlandse provinsie Gelderland, die grotendeels in de gemeente Voorst ligt en veur n deel in de gemeente Apeldoorne. De buurtschap ligt an de N345 tussen Apeldoorne en Zutfent in, pal naost n ofrit van de A1. t Baeksien de Grote Leigraaf stroomt der deurhen.

De Karre is verneumd naor harbarg 'De Karre', die hier sinds de 18e eeuw ston en op zien beurte verneumd was naor harbargier Albert Gerrits Karman. De harbarg, later n uutspanning, besteet nog altied, mar hef n andere funksie ekregen.
Ton Schulten

**Ton Schulten** (Oatmöske, 25. april 1938 - 31. oktober 2025) was een neaderlandske künstskilder üüt Twente.

Vanaf de jåren 90 untwikkelden he een skilderstyl dee nu et konsensisme enöömd wördt. Et twentske kulissenlandskop was hüm hyr de vöärbeald, en satten hüm an ümme figurativ te skilderen gån.

Hee stichteden siksülven een museum in Oatmörsken.

## Kritik
Hee kreag wal es de kritik van andere künstskilders dat he een 'trüky' evünden hadde en dit heylemåle üütmelkeden. Dat solde et dan geyn wåre künst maken, mar 'versyringe'. Want et untwikkelden sik neet meyr en et was erichted up et verkoupen en der an verdenen, in plaatse van dat et üm et wark(vergang) en et idee güng.
Skiedam

**Skiedam** is ne stad en gemeente in de Nederlaandse proveensie Zuud-Hollaand. De gemeente heurt bie de Stadsstrekke Rotterdam en de Metropoolstrekke Rotterdam-Den Heag.

Et ligt tusken Rotterdam en Vlaardingen, van vroger oet an de Skie en an den Niejen Maas. In 2015 wonden der 76.858 leu op ne vlakte van 19,86 km². De stad steet bekeand um den jeneawer, de oolde binnenstad met grachten en de hoogste weendmöllens van de wearld.
Kreilook

De **kreilook** (*Allium vineale*) is n plant uut de lookfamilie (*Alliaceae*). t Is een steeds meer veurkommende plant, greuiplaotsen bin: weilanden, bossen, bosranden, verstoorde plaotsen, in de dunen, barmen, rivierdunen, stadswallen, laonen, parken, wingerds, spoorbarmen, rivierdieken, hogere delen van uterweerden en rotsachtige plaotsen.

De bloemen staon op lange, rechte en iets paorsige steulen in n scharm mit losse bloemetjes. As de kreilook in bleui staot dan zitten der bolletjes an emengd mit bloemen, of vaak alleen mar mit bleke tot paorse breuibolletjes. t Bloemdek is, as t der al an zit, raoze, paors of greunachtig wit, klokvormig en 2 tot 4,5&nbsp;mm lang. De meeldraojen bin langer as t bloemdek. 
De plant is vrog in t seizoen goed eetbaor, vergeliekbaor mit bieslook of bosuui.

De plant wort ongeveer 30-70 sm hoog, de bleuimaonden bin van juni t/m augustus.

## Uutgaonde verwiezing
* Soortenbank.nl: kreilook (''Allium vineale'')
Sliedrecht (gemeente)

**Sliedrecht** is ne gemeente in de Nederlaandse proveensie Zuud-Hollaand, met as heuwdplaatse de lieknamige stad Sliedrecht. In de gemeente wont 24.791 leu op ne vlakte van 13,47 km². Sliedrecht lig an de Beneden-Merwede. Et is ene van de Drechtsteaden.

Et gef wiedters gin aandere wonkernen in Sliedrecht, behalve de boerskop Baanhook.
Goeree-Overflakkee

**Goeree-Overflakkee** is een eilaand en gemeente in et zuudwesten van de Nederlaandse proveensie Zuud-Hollaand. Der wont 48.237 leu op ne vlakte van 422,34 km².

Goeree-Overflakkee lig inslötten tusken de Noordzee, et Hearingvliet, et Volkerak-raandmear en et Grewelingenmear. Et eilaand heurt volledig bie Zuud-Hollaand. Töt an 1805 heurden et doarp Sommelsdiek liekewel as ennigste van et eilaand bie de proveensie Zeelaand. De grötste wonplaatse is et an mekoar gröaide Middelharnis-Sommelsdiek. Doarnoa komt Ouddoarp, Dirkslaand en Oolde Tonge. Den naam Goeree-Overflakkee wörd duur de inwonners zelf meesttieds ofkörtt töt *Flakkee* of *Overflakkee*.

Goeree-Overflakkee hef ne verbeending met den Hooksen Weard en Noord-Broabaant oawer den Hellegatsdam. Oawer den Grewelingendam en den Brouwersdam hef et eilaand verbeending met Skouwen-Doewenlaand. Den Hearingvlietdam löp noar Voorne-Putten.

Op et eilaand wont völle koarkgangers, met Ouddoarp as koploper en Oolde Tonge as minst-koarkelik. Et eilaand is op de doenen noa vlak. Et heugste peunt is 18,5 meter boawen den zeespegel.
Eerbeek

**Eerbeek** is de grootste kern van de gemeente Brummen, in de Nederlandse provinsie Gelderland. t Had an t veurst van 2008 zo'n 10.161 inwoners. Vrogger was de plaatse Brummen zelf de grootste kern.

## Geschiedenisse
Al in 1046 wörd Eerbeek eneumd, al was t toe nog as *Erbeke*. Dit was oorspronkelik de name van de baeke die noe de Eerbeekse Baeke heet. De betekenisse is niet helemaole dudelik. Waorschienlik kömp "er" van "erd", wat zol kunnen duden op eerde, klei, leem of bouwgrond. "Beek" is t zelfde woord as t moderne baeke. Later is de name veur de baeke de name van t darp eworden. Rond 1663 steet de name van t darp as *Eertbeeck* op de kaarte, en heet de baeke de Eertbeeckse baeke..

## Bedrievigheid
Eerbeek hef veural bekendheid ekregen deur de papierindustrie. In de 17e eeuw wieden papiermölles ebouwd, veur de kloosters in Arnem die papier neudig hadden veur heur leerlingen. De geschiedenisse van de Eerbeekse papierindustrie geet terugge naor 1650. In dat jaor introduseerden Vincent Schoonman t ambacht van papierschupper. t Schone water van veural de Eerbeekse baeke was hierbie van belang. Tegenswoordig zitten der in Eerbeek verschillende papier- en kartonverwarkingsbedrieven. Veural vanwegen de papierindustrie hef Eerbeek n Italiaanse, n Turkse en n Molukse gemeenschap.

## De muuite weerd um te bekieken, verkeer en toerisme
In Eerbeek steet de enigste euliemölle mit n baovenslagrad van Nederland, bekend onder de name *De Euliemölle*. Dit rieksmonument is in 2007 helemaole op-eknapt.

Eerbeek had van 2 juli 1887 töt 1 augustus 1950 n spoorwegstasion an de spoorliende Dieren - Apeldoorne, Stasion Eerbeek. Tegenswoordig he'j hier n klein stasion van de Veluwsche Stoomtrein Maotschappieje. t Stasionsgebouw besteet nog, en is in gebruuk as woning. Eerbeek ligt niet wied van t Apeldoorns Kanaal of.

t Toerisme is in Eerbeek van grote ekonomiese petansie. t Darp trekt toeristen vanwegen de bosrieke umgeving: Eerbeek grenst an de Veluwezeum.

## Referensies


## Uutgaonde verwiezing
* Eerbeek op de offisiële webstae van de gemeente Brummen
Strien

**Strien** (Hollaands: *Strijen*) is ne vroggere gemeente in de Nederlaandse proveensie Zuud-Hollaand, in de strekke den Hooksen Weard (*Hoeksche Waard*). Der wont 8720 leu op ne vlakte van 57,74 km² (met 6,37 km² water). Et lieknamige doarp Strien is et grötste en de heuwdstea van de gemeente. Aandere kernen in de gemeente zeent Cillaarshook, De Klem, Mookhook, Oldendiek en Striensas.

Den naam Strien keump van den oolden rivier de Striene. Den besteet neet mear, en is oawergoan in et hudige Hearingvliet. Et was ne belangrieke haandelsrivier tusken de Skeelde, Maas en den Rijn.
Potlood

Een **potlood** (mearvoold: *potleu(d)e*) is een oard skrief- en tekengerei. Et hef nen stift van mengd grafiet en klei, klemd in hoolt. Et mengsel wörd bakken in nen oawen. Met völle klei en weanig grafiet krieg iej een hard potlood. Met weanig klei en völle grafiet krieg iej een zacht ("vettiger") potlood.

## Naam
De naam *potlood* keump van zinnen vuurgänger: de loodstifte. Hier keump ook den Hoogduutsen naam *Bleistift* nog van. Et lood hiervuur wör smeulten in nen pot. Dit was nen goodkeuperen variaant van de zilverstifte. Vanof den 17den eeuw wörden der al potleude maakt van froai hard mineraal grafiet met een heulten omhulsel. 

## Verleden
De euldst bekeande beskriewing van potleude keump van den Zwitsersen Conrad Gesner oet 1565. Et potlood van grafiet en klei keump oet 1794 en is bedacht duur den Fraansen Nicolas-Jacques Conté (1755 - 1805). In januwoari 1795 kreeg he der pateant op en begun he met et verkopen van et CONTÉ-potlood. Hee wus ook det he met de verhoolding tusken klei en grafiet spöllen kon um verskillende hardheden te kriegen. Hierduur wör de loodstifte hoaste neet mear emaakt. Den Amerikaansen Hymen L. Lipman vreug op 30 meart 1858 pateant an op et potlood met et gummeken an et oeteande. In 1875 wör dit pateant of eskaft duur de Amerikaanse Hoge Rechtbaanke, umdet et ginne nieje oetveending was, mer gewoon ne kloke samenvoging van twee dinge dee as al besteunden.

In 1908 wör et kluurpotlood oetveunden.

## Makers
Bekeande rechtevoortse potloodmakers zeent Staedtler, Conté, Caran d'Ache, Bruynzeel-Sakura en Derwent.

## Vuur- en noadelen
Potleude zeent lecht te broeken. Ze zeent goodkoop, herbroekboar, makkelik te sliepen met nen peuntenslieper of mes, et tekende of skrewene is makkelik oet te wisken, iej köant ze in alle kluren kriegen en ze zeent vealig vuur keender. 
Noadeel van potleude is det de grafietstifte neet al te stewig is. A'j et potlood loat vallen, kan de stifte van binnen brekken. Dan kö'j der gin kracht mear met zetten, want dan vaalt de peunte der oet a'j ne sliept töt kort an de brökke. Een aander noadeel is dat et eskrewene of tekende noa nen set vervagen kan.
Rieswiek (Zuud-Hollaand)

**Rieswiek** (Hollaands: *Rijswijk*) is ne stad en gemeente in de Nederlaandse Proveensie Zuud-Hollaand. Et lig strak oonder Den Heag en strak boawen Deelft. Et heurt bie et koaderwetgebeed Heaglaanden en de metropoolstrekke Rotterdam-Den Heag. Der wont 48.382 inwoners op ne vlakte van 14 km².
Teylingen

**Teylingen** (sprek oet: *TEA-lingn*) is ne gemeente in de Nederlaandse proveensie Zuud-Hollaand. Der wont 35.653 leu op ne vlakte van 33,49 km². De gemeente besteet seend 2006, duur samengoan van de oolde gemeentes Sassenheem, Voorhout en Warmoond.

De naam van de gemeente keump van Slot Teylingen, een vervallen kasteel in de boerskop Teijlingen, kort bie den kern Sassenheem.

De gemeente lig an de gemeentes Noordwiek, Noordwiekerhoolt, Lisse, Hoarlemmermear, Kaag en Braassem, Leaderdoarp, Leaiden, Oegstgeest en Katwiek. Et grötste deel van de Kagerplässe lig in Teylingen. In et poolderlaand op et oosten van de Kagerplässe kö'j allene duur de noabergemeentes kommen.
Vlaardingen (gemeente)

**Vlaardingen** is ne stad en gemeente in de Nederlaandse proveensie Zuud-Hollaand. Et lig an den Niejen Maas, in et Rijnmoondgebeed. Et heurt bie de samenwaarking Stadsstrekke Rotterdam en de Metropoolstrekke Rotterdam-Den Heag.

Der wont 71.719 leu op ne vlagte van 26,71 km². In de gemeente lignt een poar oolde döarpe, zo as et oolde Vlaardingerambacht (rechtevoort ne wieke van Vlaardingen) en den hearlikheaid Holy (rechtevoort ook ne wieke). Wiedters löp der duur Vlaardingen de Vlaardingervoart.
Vuurskootn

**Vuurskootn** (Hollaands: *Voorschoten*) is een doarp en ne gemeente in de Nederlaandse proveensie Zuud-Hollaand. Der wont 25.150 leu op ne vlakte van 11,59 kilometer in et veerkaant.

In et noordn lig Vuurskootn strak an Leadn. Et ennigste wat de beaide wonplaatsen skeadt, is et Korte Vlietkanaal en de spoerliene Den Heag-Leadn. Et doarp lig strak tusken disse liene in et westn en et Rijn-Skiekanaal in et oostn. In et westn lig de gemeente an Wassenaar en in t zuudn en oostn an de gemeente Leadskendam-Vuurborg. Leadskendam en Stoompwoeke lignt op et zuudwestn van Vuurskootn. De gemeente hef völle greun, vuural in et zuudn en et westn.
Waddinksvenne

**Waddinksvenne** (Hollaands: *Waddinxveen*) is een doarp en ne gemeente in de Nederlaandse proveensie Zuud-Hollaand. Der wont 25.771 leu op ne vlakte van 29,40 km². Et diekdoarp is in et 13de joarhoonderd ontstoan oet ofgreawing van venne op de westkaante van de Gouwe.

Et doarp Waddinksvenne is vuural bekeand um de Waddinksvense ophaalbrugge (1936) oawer de Gouwe. Wiedters zeent der in Waddingsvenne van vroger oet völle meubelmakers en stroopwafelbakkers. In et zuden van de gemeente lig deel de Zuudplaspoolder. In et noorden lig et Gouwebos, nen greunen streppel tusken Waddinksvenne en Boskoop. De groond hiervan heurt Waddinksvenne, terwiel as de beume Boskoop heurt. Hierduur zollen beaide gemeentes et laand loaten zo as et is.

In de gemeente lig de *Vergeten Plek* (de vergettene stea). Hier steet et water op 7,10 meter oonder zeeheugte. Det is de leegste poolderwaterstaand van Nederlaand.
Rotterdam (gemeente)

**Rotterdam** is ne gemeente in de Nederlaandse proveensie Zuud-Hollaand. Der wont 671.000 leu (teald in 2024) op ne vlakte van 324&nbsp;km². Et is doarumme de een noa grötste gemeente van Nederlaand. De stad Rotterdam heurt bie de Stadsstrekke Rotterdam en de Metropoolstrekke Rotterdam-Den Heag.

## Stadsdelen
De gemeente Rotterdam hef 14 gebiede, dee as allemoal een egen gebiedskommissie hebt. Dit zeent:

## Oetgoande verbeending
* AlleCijfers
Desperaten

De **Desperaten** (wanhopigen) warren een köppelke boeren oet de Zutfense Groafskop, dee in den Tachtigjoarigen Oorlog een leager vörmden en doarmet in et gewear kömmen.

## Verhaal
De boeren harren aait te lieden van de stried tusken Stoatse leagers en de verskillende leagers in Spaansen deenst. De beaide partiejen kömmen bie de boeren regelmoatig ne "biedreage" (braandskatting) innen, umdet de leagers vake slecht betaald kregen van de leaders. Doarbie breuken ze vake allen duwel of en steuken mangs zelfs de boerderieje in den braand. Boeren dee neet betalen wollen, konden rekkenen op marteling en mangs zelfs de dood.

Van stadhoolder Rennenberg van de Noordelike Proveensies mochten de boeren van Dreante zik doartegen verzetten. Aal mear boeren sleuten zik an en et verzet sleug oawer noar Oaweriessel, woer as in 1580 de Oaweriesselse Boerenopstaand begunnen was. Hellige boeren drewen de soldoaten met zeaisen en gaffels vuur zik oet, richting Zutfen. Ook doar gungen de boeren met in opstaand.

Den Geeldersen Stadhoolder Willem van den Bergh was bie den boerenopstaand in de Groafskop bie ewest en har de boeren ehulpen: ”Dese Boeren noemden haer selven de Desperaten, hadden in haer Vendelen een Sweert met een halven dop van een Eye daer den doyer neven uyt-gheloopen was, seggende sy en hadden tot noch toe om ’t Ey niet willen vechten, nu mosten sy om den dop vechten”. Ze warren tegen de Stoatsen ekeerd, zoonder pro-Spaans te wean.

De boerenopstaand leek eerst te lukken. Filips van Hohenlohe-Neuenstein wör verdrewen noar Emmelkaamp. Hee was gewoond, en mos zelfs zin peard en tuug achterloaten. Mer bie den anval op Breevoort gung et mis. De Desperaten mossen vluchten. Van Hohenlohe slachten bie klooster Sion bie Deutekom zowat veerhoonderd boeren of.
Empe

**Empe** is n darp in de gemeente Brummen, in de Nederlandse provinsie Gelderland. In t veurst van 2009 had t darp 708 inwoners.

Empe ligt tussen Voorst en Zutfent an de spoorliende Apeldoorne - Zutfent. Ten noorden van t darp ligt stasion Voorst-Empe, die op 10 desember 2006 lös ging. Van 1876 töt 1938 ha'j hier *stasion Voorst*.

An de butenrand van t darp ligt t kasteelachtige landhuus *Huus Empe*, dat stamt uut um-en-naobie 1550. t Wier ebouwd deur Thomas van Buerlo, burgemeister van Zutfent. t Huus Empe kreeg bekendheid deurdat in mr. W.H. van Hasselt in de jaoren zestig van de 18e eeuw hier ziede ging telen.

Empe ligt an de Olde Iessel, n natuurgebied dat ekenmarkt wörd deur n olde rivierarm die in de 17e eeuw of-esneden wier van de Iessel.

## Empe in beeld

Bestaand:Empe bruggen.jpg|Huus Empe
Bestaand:Oude IJssel bij Zutphen.jpg|Olde Iessel
Bestaand:DM'90 te Voorst-Empe.jpg|Stasion mit stoptrein


## Referensies
Agnez Mo

**Agnes Monica Muljoto** (Jakarta, 1 juli 1986), beter bekend onder der artiestennaam **Agnez Mo**, is n Indoneense zangeres, liedjesschriever en aktrise.
Hall (Gelderland)

**Hall** is n darp in de gemeente Brummen, in de Nederlandse provinsie  Gelderland. Der wonen ongeveer 850 mensen. t Ligt kortbie de grotere kern Eerbeek, iets ten oosten van t Apeldoorns Kanaal, dat ongeveer op de grens ligt van de Veluwse stuwwalle en de Iesselvallei. De oorsprong van de plaatsname 'Hall' is niet helemaole wisse, n meugelike verklaoring is t Oldsaksiese (of Oldnederlandse) *Halle*, *Halla* of *Hallo*, dat bocht in/van hoogland betekent, mer de uutgang *-lo* kan daorbie ok verwiezen naor de bos. n Andere verklaoring is dat t uut t Proto-Kelties kömp, dat dan weer *zolt* betekent.

In meerdere plaatsnamen in West- en Midden-Europa vi'j 'Hall' of 'Halle' terugge. In Nederland löp n zoltlaoge vanof Noord-Holland naor Oost-Nederland, waorop zowel t 'Hall' bie Brummen as t 'Halle' in de gemeente Bronkhorst liggen.

## Beschrieving van Hall
t Fietspad Hallsepad vörmp n verbinding mit t darp Brummen. De Darpsstraote en Hallseweg vörmen t harte van Hall. An disse wegen liggen onder andere de monumentale Hervörmde Karke mit de biebeheurende begraafplaatse, t verenigingsgebouw De Wheme, openbare basisschole *De Vossestaart* en de sportvelden van de plaatselike voetbalvereniging SHE.

## Karke
In Hall lag n hof van de abdieje van Werden. De karke van Hall was vrogger ewied an de stichter van die abdieje, Liudger. In 1981 bint de fundamenten van disse merakels olde karke op-egraven.

De protestantse karke die noe op disse plekke steet, stamt uut de veertiende eeuw, en delen dervan uut de zestiende eeuw. Disse karke is bekend vanwaegen de biezundere gewelfschilderingen.

## Knelis Johannes van Doorn
In 1837 is Knelis (Cornelis) Johannes van Doorn in Hall geboren. Hie hef as waterbouwkundig ingenieur in de umgeving van de Japanse stad Koriyama belangrieke waterbouwkundige warken uutevoerd. Op grond van dit historiese feit is der n vrendschappelike band tussen de gemeente Brummen en disse Japanse stad. In oktober 1998 wier in Hall in t plantsoen op de hoek Hallseweg - Domineeskamp n Japanse karse (*Somei Yoshina*) eplant ter gelegenheid van t tienjaorig bestaon van de vrendschappelike band. In september 2001 is kortbie de Hervörmde Karke n herdenkingsteken onthuld dat an de ene kante de banden van t darp Hall en Van Doorn symboliseert en an de andere kante de betrekkingen tussen de gemeente Brummen en Koriyama.

## Uutgaonde verwiezing
* Hall op de webstee van de gemeente Brummen
Leuvenheim

**Leuvenheim** is n darp in de gemeente Brummen, in de Nederlandse provinsie Gelderland. t Darp ligt an de Iessel en had in t veurst van 2015 zo'n 671 inwoners in zowel de darpskern as t butengebied. In t darp bint gien winkels veur dagelikse booschappen, hierveur motten ze naor t darp Brummen of Dieren. In t darp zit n basisschole, "De Rietgors".

t Darp hef verschillende verenigingen, zo a de Tennisklub "LTC", de badmintonvereniging, de oranjevereniging. "Leuvenheims Belang" zet zich in veur de belangen van zien inwoners.

De oldste vermelding van Leuvenheim stamt uut 1046. In dat jaor kreeg bisschop Bernulfus van keizer Hendrik III de stad Daeventer en n graafschap in Hamaland, ok wel de Pago Isola of Iesselgouw eneumd. Leuvenheim (*Louene*) wörd eneumd as een van de grensplaatsen. Andere historiese spellingsvarianten op de plaatsname bint *Lovenen* (1400), *Lavenem* (1440), *Lovenhem* (1550) *Lovenem* en *Loivenom* (1640), *Löfen* (1650), *Loevenich* (1700), *Leuven* (1750) en *Leuvenheim* vanof 1781.

## Referensies
Mikronesië

**Mikronesië** is nen gaddernaam vuur doezende kleane eileandkes in den Stillen Oseaan. Samen met twee aandere gaddergroepen (Polynesië en Melanesië) vörmet et et wearlddeel Oseanië. In et westen van Mikronesië lignt de Filipienen, in et zuudwesten Indonesië, in et zuden Papoea-Niej-Guinea en Melanesië, en um et zuudoosten en oosten lig Polynesië.

## Laandbeskriewing
Mikronesië hef mear as viefdoezend kleane eileandkes, dee verdeeld lignt oawer een fleenk deel van den Stillen Oseaan. Et ennigste bekeande Mikronesiese keaizerriek lea in Yap.

Den naam Mikronesië is vuur esteeld duur Jules Dumont d'Urville in 1831 um et van de rest of te zeunderen. Doarvuur wör aait den naam Polynesië broekt vuur alle eileande in den Oseaan.

Mikronesië hef acht stoaten. Stoatkundig ezeen is et verdeeld in acht territoria:
*  De Federale Stoaten van Mikronesia (FSM));
*  Marsjaleileande;
*  Palau;
*  Nauro;
* Gilberteileande;
*Van de Verenigde Stoaten:
**  Noordelike Marianen;
**  Guam;
**  Wake.
Broek (Brummen)

**Broek**, eertieds bekend as t Rhienderense Broek, is de niejste en kleinste buurtschap in de gemeente Brummen, in de Nederlandse provinsie Gelderland. De buurtschap ligt ten noordwesten van de gemeentelike heufdplaatse Brummen, en is veur veurzieningen veural op dit darp ericht. Begin 2001 wier de buurt offisieel n buurtschap, en kreeg t zien eerste plaatsnaambord mit de name Broek.

Broek hef n koor mit de name "De Vroolijkheid", en n restaurant mit de name "De Vroolijke Frans", waor ok de Broekse muziekvereniging "La Fraternité" rippeteert. De voetbalvereniging Oeken (op-ericht 5 oktober 1928) pacht van de eigenaar heur trenings- en wedstriedveld. 

## Uutgaonde verwiezing
* Broek op de offisiële webstae van de gemeente Brummen